Anthonette Bridge vertel dat die kinderbediening in die gemeente waar sy werksaam is, plaasvind tydens die twee oggend eredienste (dit word herhaal). Daar is eers ‘n groot groep byeenkoms vir Voorskool tot 6 saam en daarna is daar ‘n toepassing,aktiwiteit en omgee wat in klein groepies plaasvind. Sy ontwikkel die materiaal vir die lesse, sodat die temas aansluit by die preek reekse van die volwassenes. Dit is ‘n uitdaging om dit volhoubaar te doen, want dit neem baie tyd en dit verg baie kreatiwiteit om die temas steeds relevant en eenvoudig vir kinders te hou.